EkBass/fiwiki-20250220-pages-articles huggingface dataset:
Orange Pi

Orange Pi on kiinalaisen Shenzhen Xunlong Softwaren Raspberry Pi:n kaltainen sarja tietokoneita. Orange Pi -sarjan koneet ovat Raspin tavoin ARM- suorittimeen perustuvia yhden piirilevyn tietokoneita, joissa massamuistina on muistikortti. Ensimmäinen Orange Pi julkaistiin marraskuussa 2014. Se perustui Allwinner A20 -järjestelmäpiiriin. Seuraavat versiot käyttivät Allwinner H3 (4x Cortex-A7, Mali400 MP2) ja Allwinner H6 (4x Cortex-A53, Mali-T720 MP2 GPU) -piirejä. Orange Pi 5 perustuu kahdeksanytimiseen Rockchipin RK3399/RK3568/RK3588S -piiriin (4x Cortex-A76 + 4x Cortex-A55 hybridisuoritin, Mali-G610, eri malleissa 4/8/32 GB RAM). Eri malleissa on myös 100 Mbit tai 1 Gbit Ethernet, WLAN, Bluetooth. Koneissa voi olla myös Raspi-yhteensopiva 40-pinninen GPIO-liitin tai lyhyempi 20-pinninen ja joissain flash-muistiin perustuva eMMC-massamuisti (embedded MMC) emolevyllä. Tietokoneita on myös pienemmällä emolevyllä Orange Pi Zero / Lite / One. Kaikkiaan verkkosivu listaa 30+ eri mallia, lisäksi vanhempia malleja on poistunut myynnistä. Erikoisemmista mainittakoon Orange Pi R1 Plus LTS, joka on 56x57 mm tietokone kahdella gigabitin ethernet-liittimellä Rockchip RK3328 -piirillä ja 1 GB muistilla ilman muuta I/O:ta kuin USB-portti ja OpenWrt-käyttöjärjestelmällä. Tietokoneiden virallisesti tuettu käyttöjärjestelmä on Orange Pi OS. Tästä on tosiasiassa saatavissa kolme versiota, Android (Orange Pi OS Droid), Arch Linux (Orange Pi OS Arch) ja OpenHarmony (Huawein HarmonyOS nimellä Orange Pi OS OH). Eri koneille on myös erikseen saatavissa valmiina Android, Ubuntu tai Debian -käyttöjärjestelmät. Allwinner-piireihin perustuvia laitteita on dokumentoitu Linux-sunxi-wikiin. Debianiin perustuva Armbian-Linux-jakelu tukee useita ARM-pohjaisia yhden piirilevyn tietokoneita, helpottaa asennusta ja optimoi suorituskykyä ja flash-muistin käyttöä. ==Viitteet== Luokka:Yhden piirilevyn tietokoneet
C/2022 E3 (ZTF)

C/2022 E3 (ZTF) on komeetta jonka löysivät Frank Masci ja Bryce Bolin 2. maaliskuuta 2022 Palomarin observatorion Zwicky Transient Facility -laitteiston teleskoopilla Kotkan tähdistöstä. C/2022 E3 (ZTF) komeetan kirkkaus oli löydettäessä 17,2 magnitudia, mutta sen kirkkauden arvellaan olevan jopa 6 magnitudia helmikuun alussa jolloin se ohittaa Maan. Se liikkuu tammi-helmikuussa yli koko pohjoisen taivaan: Pohjan kruunun, Karhunvartijan, Lohikäärmeen, Pienen karhun, Kirahvin, Ajomiehen, Härän tähdistöjen kautta ja Orionin tähdistön länsipuolelle. Sirkumpolaarinen se on Etelä-Suomessa vuoden alusta helmikuun 10. päivään. == Lähteet == == Aiheesta muualla == * * * Luokka:Komeetat
Kalervo Haapaniemi

Kalervo Teemu Robert Haapaniemi (1. kesäkuuta 1947 Siikajoki – 24. elokuuta 2020 Espoo) oli suomalainen yritysjohtaja, joka sai kauppaneuvoksen arvonimen. Viitattu 12.1.2023. Haapaniemen vanhemmat olivat liikkeenharjoittaja Kusti Haapaniemi ja myymälänhoitaja Toini Lehisto ja puoliso vuodesta 1971 kosmetologi Kirsti Heikkinen. Haapaniemi tuli ylioppilaaksi Oulun normaalilyseosta 1967 ja valmistui Helsingin kauppakorkeakoulusta ekonomiksi 1971 ja kauppatieteiden kandidaatiksi ja maisteriksi 1973. Hän suoritti myös useita liikkeenjohdon kursseja. Haapaniemi oli Liiketaloustieteellisen tutkimuslaitoksen tutkija 1971–1973, Tukon markkinatutkimusosaston tutkija ja suunnittelija 1973–1975, Kauppa Hallenberg Oy:n markkinointipäällikkö ja Merkur-pikatukun päällikkö 1975–1977, Tukon kenttäosaston johtaja 1977–1980, Rovaniemen Kauppa Oy:n toimitusjohtaja 1980–1981, Pohjanmaa Oy:n Oulun aluekonttorin johtaja 1981–1991 ja päivittäistavararyhmän johtaja 1991–1993 sekä Suomen Spar Oy:n toimitusjohtaja 1993–1996 ja hallituksen jäsen 1993–1997. Tukon johtokunnan jäsen Haapaniemi oli 1993–1996, toimitusjohtaja 1996 ja varatoimitusjohtaja 1996–1997, Keskon päivittäistavararyhmän johtaja 1997–2001, hallituksen jäsen 1998–2000, varapääjohtaja 1998–2001 ja pääjohtajan varamies 2001–2005 sekä Ruokakesko Oy:n toimitusjohtaja ja hallituksen jäsen 2001–2005. Hän oli myös Markkinointi-instituutin opettaja 1974–1981, Helsingin kauppakorkeakoulun opettaja 1976–1980, Roppa Oy:n toimitusjohtaja 1981–1982 ja Tuore-Roppa Oy:n johtaja 1983–1991. Haapaniemellä oli lisäksi lukuisia asiantuntija- ja luottamustehtäviä. Kauppaneuvoksen arvonimen hän sai 2001. == Lähteet == Luokka:Suomalaiset yritysjohtajat Luokka:Kauppaneuvokset Luokka:Suomalaiset opettajat Luokka:Vuonna 1947 syntyneet Luokka:Vuonna 2020 kuolleet
Lawson

Lawson voi tarkoittaa seuraavia: == Henkilöitä, Lawson sukunimenä == * Lawsonien suku, Anéhossa (nyk. Togossa) 1700- ja 1800-luvuilla vaikuttanut suku * Bianca Lawson (s. 1979), yhdysvaltalainen näyttelijä * Denis Lawson (s. 1947), skotlantilainen näyttelijä * Eddie Lawson (s. 1958), yhdysvaltalainen moottoripyöräilijä * Ernest Lawson (s. 1988), suomalainen näyttelijä * Harry J. Lawson (1852–1925), brittiläinen polkupyörien suunnittelija ja kilpapyöräilijä * Jarrion Lawson (s. 1994), yhdysvaltalainen pituushyppääjä, pikajuoksija ja kolmiloikkaaja * Jerry Lawson (1940–2011), yhdysvaltalainen insinööri * Jim Lawson (s. 1960), yhdysvaltalainen sarjakuvakäsikirjoittaja ja -piirtäjä * Jimmie Lawson, yhdysvaltalainen basisti ja amerikkalaisen jalkapallon valmentaja * Liam Lawson (s. 2002), uusiseelantilainen rata- autoilija * Maggie Lawson (s. 1980), yhdysvaltalainen näyttelijä * Nathan Lawson (s. 1983), kanadalainen jääkiekkomaalivahti * Nigel Lawson (1932–2023), brittiläinen konservatiivipoliitikko ja ministeri * Nigella Lawson (s. 1960), englantilainen journalisti, julkkiskokki ja keittokirjojen laatija * Priscilla Lawson (1914–1958), yhdysvaltalainen näyttelijä * Sarah Lawson (1928–2023), brittiläinen näyttelijä * Wendy Lawson (s. 1952), australialainen psykologi, autismin tutkija, tietokirjailija ja luennoitsija == Henkilöitä, Lawson etunimenä == * Lawson Crouse (s. 1997), kanadalainen jääkiekkoilija == Muita merkityksiä == * Lawson, brittiläinen pop rock -yhtye. Luokka:Luettelot henkilöistä sukunimen mukaan
Valkosaksauli

Valkosaksauli (Haloxylon persicum) on saksaulien (Haloxylon) sukuun kuuluva kasvilaji. Se on noin 4,5 metriä korkeaksi kasvava pieni puu. Se on yksikotinen ja kukkii touko–kesäkuussa. Siemenet kypsyvät syys–lokakuussa. Valkosaksauli kasvaa hiekkaisilla kasvupaikoilla, kuten hiekka-aavikoilla, ja muodostaa usein yksilajisia kasvustoja. Lajia tavataan luonnossa Aasiassa Venäjältä Iraniin sekä itään Kiinaan ulottuvalla alueella. Valkosaksaulia käytetään uudelleenmetsitysprojekteissa ja se sitoo hyvin hiekkaista maata. Lisäksi valkosaksaulin puuaines on kestävää ja painavaa; se uppoaa veteen. Puuaines on lajin luontaisella kasvualueella on tärkeää polttopuuta. == Lähteet == * Plants For a Future: Haloxylon persicum Bunge ex Boiss. & Buhse === Viitteet === == Aiheesta muualla == * Laji.fi: Haloxylon persicum * Global Biodiversity Information Facility (GBIF): Haloxylon persicum * Flora of China: Haloxylon persicum Luokka:Revonhäntäkasvit
Étienne Pierre Ventenat

Étienne Pierre Ventenat (1757–1808) oli ranskalainen kasvitieteilijä. Alkujaan Ventenatista oli tulossa pappi, mutta sittemmin hän alkoi opiskella kasvitiedettä ja alkoi työskennellä yhdessä Charles L'Héritier de Brutellen kanssa. Ventenatin ensimmäinen kasvitieteellinen julkaisu oli väitöskirja sammalten lisääntymisestä vuonna 1792. Seuraavana vuonna hän julkaisi kuvauksen tieteelle uudesta kasvisuvusta Furcraea eli mauritiuksenhamput parsakasvien heimossa. Neliosaisessa teoksessaan Tableau du Règne Végétal selon la méthode de Jussieu Ventenat oli ensimmäinen, joka käytti termiä fanerogaami (siemenkasvi) vastakohtana termille kryptogaami (itiökasvi). Kryptogaami-termiä oli käyttänyt jo Linné huomattavasti aiemmin. L'Héritier de Brutellen jalanjäljissä Ventenat keskittyi tutkimuksissaan tieteelle uusien kasvien nimeämiseen, kuvaamiseen ja luokittelemiseen. Vuonna 1800 Ventenat alkoi kirjoittaa ensimmäistä kukkakasveja käsittelevää teostaan Descriptions des plantes nouvelles et peu connues cultivées dans le jardin de J. M. Cel. Teos julkaistiin kymmenessä osassa vuosien 1800–1903 välillä. Teoksen kuvituksena olleita kuparipiirroksia olivat tehneet monet piirtäjät, muun muassa Pierre-Joseph ja Henri-Joseph Redouté, joista Pierre-Joseph Redouté teki 81 kuvaa. Vuonna 1804 keisarinnaksi kruunattu Joséphine de Beauharnais halusi vähän ennen kruunaamistaan koota majesteettisen Malmaisonin puutarhan kasvit mahtavaksi kukkakirjaksi Jardin de la Malmaison. Ventenat palkattiin kirjoittamaan teoksen kasvikuvauksia ja teoksen kuvien maalaajaksi palkattiin Pierre-Joseph Redouté. Teos Jardin de la Malmaison julkaistiin kahdessa osassa huhtikuun 1803 ja marraskuun 1805 välillä, ja keisarinna Joséphine de Beauharnais ylensi Ventenatin hänen kasvitieteilijäkseen (son botaniste) ja Redoutén hänen kukkamaalaajakseen (son peintre de fleurs). Ventenatin seuraava kukkakasviteos Choix de plantes: dont la plupart sont cultivées dans le jardin de Cel julkaistiin kymmenessä osassa vuosien 1803–1808 välillä. Tämänkin teoksen kuvituksessa oli Pierre-Joseph Redoutén töitä, kuten myös muiden tunnettujen kasvipiirtäjien, muun muassa Pierre-Antoine Poiteaun ja Pierre Turpinin, töitä. 1800-luvun alussa Ventenat oli uransa huipulla, mutta hän oli uupunut ja kärsi maksasairaudesta. Ventenat kuoli "syksykuumeen" seurauksena 51-vuotiaana vuonna 1808. Juuri hieman ennen kuolemaansa hän ehti julkaista viimeisimmän kirjansa. Se oli Decas generum novarum ja sisälsi standardinmukaiset kuvaukset kahdeksasta uudesta kasvisuvusta. Pian Ventenatin kuoleman jälkeen keisarinna Joséphine de Beauharnais palkkasi Aimé Bonplandin jatkamaan Ventenatin työtä Malmaisonin puutarhassa kasvavien kasvien kuvaamisessa. == Lähteet == * Callmander, M. W., Durbin, O. D., Lack, H.-W., Bungener, P., Martin, P. & Gautier, L., 2017: Etienne-Pierre Ventenat (1757-1808) and the gardens of Cels and Empress Joséphine — Candollea 72, ISSN 2235-3658, DOI:10.15553/c2017v721a8, s. 87–132. == Aiheesta muualla == * JSTOR Global Plants: Ventenat, Étienne Pierre Luokka:Ranskalaiset kasvitieteilijät Luokka:Vuonna 1757 syntyneet Luokka:Vuonna 1808 kuolleet
Riihivalkaman työväentalo

Riihivalkaman työväentalo on Tammelan kunnan Riihivalkaman kylässä sijaitseva työväentalo. ==Historiaa== Riihivalkaman työväenyhdistys perustettiin vuonna 1906. Talo rakennettiin talkoilla, ja se valmistui vuonna 1914. Ilmeisesti tämä talo ei kuitenkaan ollut yhdistyksen ensimmäinen. Jo vuonna 1909 se ilmoitti järjestävänsä talollaan iltaman. Vuonna 1911 suunniteltiin talon purkamista ja isomman talon rakentamista, ja vuonna 1913 ilmoitettiin ”Riihivalkaman työväenyhdistyksen vanhan talon” myynnistä. Aivan vuoden 1914 lopussa ilmoitettiin lehdessä, että yhdistys oli tullut tontiltaan häädetyksi ja talo määrätty siirrettäväksi. Talon siirrosta ei ole muuta mainintaa, joten ei ole varmaa, toteutuiko häätö. Vuoden 1932 alussa Lapuanliikkeen kannattajat rikkoivat työväentalon kaikki kahdeksan ikkunaa. Talo siirtyi Tammelan sosialidemokraattiselle yhdistykselle 1970-luvun alussa. 1990-lukuun mennessä talon käyttö oli supistunut lähes olemattomiin, ja se oli lähinnä Tammelan Eläkkeensaajien kesäkäytössä. Hoito oli rajoittunut pääasiassa ylläpidon kannalta välttämättömiin toimiin. Mahdollisesti toiminta on sittemmin vilkastunut, sillä asemakaavassa vuonna 2016 talo mainittiin edelleen käytössä olevana kokoontumispaikkana. ==Toimintaa työväentalolla== Talolla on järjestetty kokouksia, nuorisotoimintaa, tansseja, urheiluharjoituksia ja juhlia. Lisäksi sitä käytettiin kyläläisten kokoontumispaikkana 1990-luvun alussa. ==Rakennus== Talossa on juhlasali näyttämöineen, ravintola, keittiö, naistenhuone ja eteinen. Ulkorakennuksessa on varasto, käymälät ja puuvaja. Vuonna 1974 taloa laajennettiin, se vuorattiin pystylaudoilla, ja pärekate vaihdettiin peltiin. == Lähteet == Luokka:Työväentalot Luokka:Tammelan rakennukset ja rakennelmat
Kristiinankaupungin seurakuntayhtymä

Kristiinankaupungin seurakuntayhtymä on Kristiinankaupungissa toimiva Suomen evankelis-luterilaisen kirkon seurakuntayhtymä. Seurakuntayhtymään kuuluvat Kristiinankaupungin ruotsalainen ja suomalainen seurakunta. Seurakuntayhtymän alaisuuteen kuuluvat talous-, henkilöstö- ja tietohallinto sekä kiinteistö- ja hautaustoimi. Seurakuntayhtymään kuului vuoden 2023 alussa 4 875 jäsentä. == Lähteet == Luokka:Kristiinankaupungin seurakunnat Luokka:Suomen evankelis- luterilaiset seurakuntayhtymät
Vaasan seurakuntayhtymä

Vaasan seurakuntayhtymä on Vaasassa toimiva Suomen evankelis-luterilaisen kirkon seurakuntayhtymä. Seurakuntayhtymään kuuluvat Vaasan suomalainen seurakunta, Vaasan ruotsalainen seurakunta ja Vähänkyrön seurakunta. Vuoden 2024 lopussa Vaasan seurakuntayhtymän seurakuntiin kuului yhteensä 44 288 jäsentä, mikä vastasi noin 62,9 prosenttia Vaasan asukkaista. 2000-luvulla jäsenmäärä on ollut laskussa: vuoden 2000 lopussa jäseniä oli 52 476, vuoden 2010 lopussa 50 501 ja vuoden 2020 lopussa 46 744. Seurakuntayhtymän alaisuuteen kuuluvat sairaalasielunhoito, perheneuvonta, talous-, henkilöstö- ja tietohallinto sekä kiinteistö- ja hautaustoimi. Seurakunnissa ja yhtymässä on yhteensä noin 150 työntekijää. == Lähteet == == Aiheesta muualla == * Vaasan seurakuntayhtymän kotisivut Luokka:Vaasan seurakunnat Luokka:Suomen evankelis-luterilaiset seurakuntayhtymät
Sinkkikromaatti

Sinkkikromaatti (ZnCrO4) on sinkki- ja kromaatti-ionien muodostama epäorgaaninen ioniyhdiste. Yhdistettä käytetään väriaineena. == Ominaisuudet, valmistus ja käyttö == Huoneenlämpötilassa sinkkikromaatti on keltaista kiteistä ainetta. Yhdisteestä tunnetaan myös useita kidevedellisiä muotoja. Aine ei liukene veteen, mutta liukenee paremmin happoihin. Sinkkikromaatti on voimakas hapetin ja karsinogeenista.J. Paul MacMillan, Jai Won Park, Rolf Gerstenberg, Heinz Wagner, Karl Köhler & Peter Wallbrecht: Strontium and Strontium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 12.1.2023 Sinkkikromaattia valmistetaan saostamalla vesiliukoisten sinkkisuolojen liuoksista kromaattien avulla tai sinkkioksidin, rikkihapon ja kaliumdikromaatin reaktiolla. Jälkimmäisessä tavassa rakenteeseen jää kaliumioneja ja tuotetta kutsutaan sinkkikeltaiseksi.Billie J. Page & Gary W. Loar: Chromium Compounds, Kirk- Othmer Encyclopedia of Chemical Technology, John Wiley & Sons, New York, 2001. Sinkkikromaattia käytetään depolarisaattorina sinkkiparistoissa ja pigmenttinä korroosionestomaaleissa. Yhdisteen karsinogeenisuuden vuoksi sitä on korvattu sinkkifosfaatilla. == Lähteet == Luokka:Kromaatit Luokka:Sinkkiyhdisteet
Australian avoin tennisturnaus 2023

Australian avoin tennisturnaus 2023 pelattiin 16.–29. tammikuuta 2023 Melbournessa. Se oli kaikkiaan 111:s Australian avoin tennisturnaus ja vuoden ensimmäinen grand slam -turnaus. Miesten kaksinpelin puolustava mestari oli Rafael Nadal. Naisten kaksinpelin edellisenä vuonna voittanut Ashleigh Barty lopetti uransa vuoteen 2022. == Sijoitetut pelaajat == === Miesten kaksinpeli === === Naisten kaksinpeli === == Lähteet == == Aiheesta muualla == *Viralliset sivut Luokka:Australian avoin tennisturnaus 2023
Australian avoin tennisturnaus 2023 – miesten kaksinpeli

Rafael Nadal oli turnauksen puolustava mestari, mutta hän hävisi toisella kierroksella Mackenzie McDonaldille. Novak Đoković voitti turnauksen jo kymmenennen kerran, ja saavutti uransa 22:n grand slam -mestaruuden, jolla hän jakaa grand slam -voittojen ennätyksen Rafael Nadalin kanssa. == Sijoitetut pelaajat == # Rafael Nadal (2. kierros) # Casper Ruud (2. kierros) # Stéfanos Tsitsipás (loppuottelu) # Novak Đoković (mestari) # Andrei Rubljov (puolivälierät) # Félix Auger-Aliassime (4. kierros) # Daniil Medvedev (3. kierros) # Taylor Fritz (2. kierros) # Holger Rune (4. kierros) # Hubert Hurkacz (4. kierros) # Cameron Norrie (3. kierros) # Alexander Zverev (2. kierros) # Matteo Berrettini (1. kierros) # Pablo Carreño Busta (2. kierros) # Jannik Sinner (4. kierros) # Frances Tiafoe (3. kierros) # Lorenzo Musetti (1. kierros) # Karen Hatšanov (välierät) # Nick Kyrgios (vetäytyi) # Denis Shapovalov (3. kierros) # Borna Ćorić (1. kierros) # Alex de Minaur (4. kierros) # Diego Schwartzman (2. kierros) # Roberto Bautista Agut (4. kierros) # Dan Evans (3. kierros) # Miomir Kecmanović (1. kierros) # Grigor Dimitrov (3. kierros) # Francisco Cerúndolo (3. kierros) # Sebastian Korda (puolivälierät, luovutus) # Alejandro Davidovich Fokina (2. kierros) # Yoshihito Nishioka (4. kierros) # Botic van de Zandschulp (2. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main draw === Viitteet === Luokka:Australian avoin tennisturnaus 2023
Australian avoin tennisturnaus 2023 – naisten kaksinpeli

Ashleigh Barty voitti turnauksen viime vuonna, mutta lopetti uransa siihen vuoteen. Turnauksen voitti Aryna Sabalenka, jolle mestaruus oli ensimmäinen grand slam -turnauksessa. == Sijoitetut pelaajat == # Iga Świątek (4. kierros) # Ons Jabeur (2. kierros) # Jessica Pegula (puolivälierät) # Caroline Garcia (4. kierros) # Aryna Sabalenka (mestari) # María Sákkari (3. kierros) # Cori Gauff (4. kierros) # Darja Kasatkina (1. kierros) # Veronika Kudermetova (2. kierros) # Madison Keys (3. kierros) # Paula Badosa (vetäytyi) # Belinda Bencic (4. kierros) # Danielle Collins (3. kierros) # Beatriz Haddad Maia (1. kierros) # Petra Kvitová (2. kierros) # Anett Kontaveit (2. kierros) # Jeļena Ostapenko (puolivälierät) # Ljudmila Samsonova (2. kierros) # Jekaterina Aleksandrova (3. kierros) # Barbora Krejčíková (4. kierros) # Martina Trevisan (1. kierros) # Jelena Rybakina (loppuottelu) # Zhang Shuai (4. kierros) # Viktoryja Azaranka (välierät) # Marie Bouzková (1. kierros) # Elise Mertens (3. kierros) # Irina-Camelia Begu (2. kierros) # Amanda Anisimova (1. kierros) # Zheng Qinwen (2. kierros) # Karolína Plíšková (puolivälierät) # Kaia Kanepi (1. kierros) # Jil Teichmann (2. kierros) ==Kaavio == === Loppukierrokset === === Kaavion yläosa === ==== Lohko 1 ==== ==== Lohko 2 ==== ==== Lohko 3 ==== ==== Lohko 4 ==== === Kaavion alaosa === ==== Lohko 5 ==== ==== Lohko 6 ==== ==== Lohko 7 ==== ==== Lohko 8 ==== == Lähteet == * Main draw === Viitteet === Luokka:Australian avoin tennisturnaus 2023
NordLab

NordLab on julkinen Pohjois-Suomessa toimiva näytteenotto- ja laboratoriopalveluita tuottava hyvinvointiyhtymä. Hyvinvointiyhtymän jäseniä ovat Kainuun, Keski-Pohjanmaan, Lapin ja Pohjois-Pohjanmaan hyvinvointialueet. Laboratoriopalveluita tuotetaan kliinisen kemian, kliinisen mikrobiologian, hematologian, verikeskustoiminnan, genetiikan ja näytteenottotoiminnan erikoisaloilla. NordLabin toiminta on käynnistynyt 1. tammikuuta 2013. Nyt se työllistää yli 700 laboratorioalan ammattilaista 70 toimipisteessä neljän eri maakunnan alueella. Toimitusjohtajana toimii Anne Piikivi. Yhtymäkokous on NordLabin ylin päättävä elin. Siinä ovat edustettuina kaikki neljä hyvinvointialuetta. Hallitus johtaa NordLabin toimintaa ja siinä on yhdeksän jäsentä. Toiminta-alue on jaettu palvelualueisiin ja ne ovat NordLab Kainuu, NordLab Keski-Pohjanmaa, NordLab Lappi, NordLab Länsi-Pohja ja NordLab Pohjois-Pohjanmaa. NordLab on ollut mukana perustamassa Pohjois-Suomen Biopankkia, joka kerää luvan antaneilta näytteitä. Aineistoa käytetään potilaiden hoidon kehittämiseen. == Lähteet == == Aiheesta muualla == * Hyvinvointiyhtymän verkkosivut Luokka:Suomen laboratoriot Luokka:Hyvinvointiyhtymät Luokka:Kainuun hyvinvointialue Luokka:Keski- Pohjanmaan hyvinvointialue Luokka:Lapin hyvinvointialue Luokka:Pohjois- Pohjanmaan hyvinvointialue
Lukunuttu

Lukunuttu eli vuodenuttu eli lisöösi (, , ’lukijatar’)'lisös', NE.se. Viitattu 12.1.2023.Väinö Nuorteva: ”Angoralankainen lisöösi”, Ollin parhaat, Otava 1971. on naisten yöasun päällä pidettävä asuste. Se on kehon yläosan peittävä lyhyt mutta yleensä pitkähihainen jakku, jota käytetään käsivarsia lämmittämään vuoteessa luettaessa. Lyhyyden ansiosta se on helppo pukea ja riisua nousematta vuoteesta. Lämmön antamisen ohella lukunuttu tekee esimerkiksi vuodepotilaan asusta huolitellumman vieraiden vastaanottamiseen.'lukunuttu', Lukunuttu valmistetaan perinteisesti villalangasta neulomalla tai virkkaamalla, mutta se voi olla tehty myös flanellikankaasta tai vanutäytteisestä tikkikankaasta. Lukunutuissa käytetään myös ylellisempiä materiaaleja, kuten silkkiä, pitsiä tai metallinhohtoista lurexia. ==Lähteet== Luokka:Takit
Uudenkaupungin keskustaajama

Uudenkaupungin keskustaajama on Uudenkaupungin kaupungin keskustaajama noin 70 kilometrin päässä Turusta Varsinais-Suomen maakunnassa. Taajaman väkiluku oli 31. joulukuuta 2020 10 205 ja maapinta-ala 19,43 km². ==Lähteet== Luokka:Varsinais-Suomen maakunnan taajamat Luokka:Uusikaupunki Luokka:Suomen kuntakeskukset
Melodi Grand Prix 2001

Melodi Grand Prix 2001 oli Norjassa järjestetty laulukilpailu, jossa valittiin Norjan edustaja vuoden 2001 Eurovision laulukilpailuun. 12 kappaleen välinen kilpailu pidettiin 24. helmikuuta Oslo Spektrum -areenalla Oslossa. Kilpailussa voittajan valitsivat yhdessä puhelinäänestäjät, joilla oli 5/7 äänivallasta ja raati, jolla oli 2/7 äänivallasta. Kilpailu pidettiin kaksikierroksisena. Ensimmäisellä kierroksella Norjan viisi puhelinäänestysaluetta antoivat kukin kappaleille pisteitä kaavalla 14-12-10-9-8-7-6-5-4-3-2-1 ja raati antoi pisteitä kaavalla 28-24-20-18-16-14-12-10-8-6-4-2. Ensimmäisen kierroksen kärkinelikko pääsi superfinaaliin, jossa kunkin Norjan puhelinäänestysalueen tulosten mukaan alue antoi pisteitä kaavalla 14-12-10-8 ja raati pisteytti kappaleet kaavalla 28-24-20-16. Kilpailun voitti Haldor Lægreid kappaleella "On My Own". ==Tulos== ===Ensimmäinen kierros=== Numero Artisti Kappale Lauluntekijä(t) Raatipisteet Puhelinäänestyspisteet Yht. Sija 1 Marianne Ligaard "Every Night Is Saturday Night" Bottolf Lødemel, Lars Aass 12 22 34 8 2 Rasmus Høgset "Looking for Love" Jan Johansen, Thomas Heinonen, Brad Johnson 8 44 52 6 3 Mocci "You've Got the Motion" Stein Johan Grieg Halvorsen, Erlend Klarholm Nilsen, Mocci Ryen 20 50 70 3 4 Remy "Still an Angel" Øivind Madsen, Leif Johansen 28 27 55 4 5 Camilla Fagerås "Free" Ken Ingwersen, Jon-Willy Rydningen, Svein Finneide 10 22 32 9 6 Rune Rudberg "Without You" Rune Rudberg 16 37 53 5 7 Are Sigvardsen "Is She the One" Are Sigvardsen 14 13 27 10 8 Rebecca "U Ain't Seen the Best of Me Yet" Rebecca Wolsdal 4 16 20 11 9 Elin Torset "Brighter than Light" Elin Torset 18 64 82 2 10 Lars-Fredrik "Show Me The Way" Elias Muri , Bottolf Lødemel , Lars Aass 2 5 7 12 11 BIAZ "Your Heart Belongs to Me" Lars Berg 6 39 45 7 12 Haldor Lægreid "On My Own" Ole Henrik Antonsen, Tom-Steinar Hanssen, Ole Jørgen Olsen 24 66 90 1 Alueelliset puhelinäänestyspisteet Numero Kappale Tromssa Trondheim Bergen Kristiansand Oslo Yht. 1 "Every Night Is Saturday Night" 4 3 5 4 6 22 2 "Looking for Love" 9 9 9 9 8 40 3 "You've Got the Motion" 10 10 10 10 10 50 4 "Still an Angel" 5 5 6 6 5 27 5 "Free" 6 4 4 5 3 22 6 "Without You" 7 7 7 7 9 37 7 "Is She the One" 2 2 2 3 4 13 8 "U Ain't Seen the Best of Me Yet" 3 6 3 2 2 16 9 "Brighter than Light" 12 14 14 12 12 64 10 "Show Me the Way" 1 1 1 1 1 5 11 "Your Heart Belongs to Me" 8 8 8 8 7 39 12 "On My Own" 14 12 12 14 14 66 ===Superfinaali=== Numero Artisti Kappale Raatipisteet Puhelinäänestyspisteet Yht. Sija Tromssa Trondheim Bergen Kristiansand Oslo 1 Mocci "You've Got the Motion" 24 8 8 8 8 8 64 4 2 Remy "Still an Angel" 16 10 10 10 10 10 66 3 3 Elin Torset "Brighter than Light" 20 12 14 14 12 12 84 2 4 Haldor Lægreid "On My Own" 28 14 12 12 14 14 94 1 ==Lähteet== * * *http://natfinals.50webs.com/90s_00s/Norway2001.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 2001 Luokka:Melodi Grand Prix
Akosombon pato

Akosombon pato on Volta-jokeen rakennettu pato lähellä Akosombon pikkukaupunkia Ghanassa. Pato kohoaa korkeimmillaan 134 metrin korkeuteen maanpinnasta ja sen pituus on 671 metriä. Pato on rakennettu kiviaineksesta ja sen tilavuus on lähes 8 miljoonaa kuutiometriä. Joki padon yläpuolella on muuttunut laajaksi Voltajärveksi, jonka tilavuus on 153 miljardia kuutiometriä. Voltajärvellä harjoitetaan kaupallista kalastusta ja siellä voi myös purjehtia. Pato valmistui vuonna 1965 ja sen rakentamisen rahoittajina toimivat Ghanan hallinto, Maailmanpankki, Yhdysvallat sekä Iso-Britannia. Patoon on yhdistetty suuri sähköä tuottava voimalaitos, joka tuottaa sähköä 912 megawatin kapasiteetilla. Sähköntuotanto ylittää Ghanan oman tarpeen ja ylijäävää sähköä myydään naapurivaltioille. == Lähteet == == Aiheesta muualla == Luokka:Padot maittain Luokka:Ghanan maantiede
Reidar Sandal

Reidar Sandal (s. 24. maaliskuuta 1949 Vågsøy) on norjalainen työväenpuolueen poliitikko. Hän on istunut suurkäräjillä vuosina 1990–2009 sekä toiminut Norjan kirkko-, opetus- ja tutkimusministerinä 1995–1997. ==Lähteet== ==Aiheesta muualla== * Reidar Sandal Norjan suurkäräjien verkkosivuilla Luokka:Norjan opetusministerit Luokka:Vuonna 1949 syntyneet Luokka:Elävät henkilöt
Tammelan Kaukjärven työväentalo

Kaukjärven työväentalo oli Tammelan kunnan Kaukjärven kylässä sijainnut työväentalo. ==Historiaa== Kaukjärven työväenyhdistys perustettiin vuonna 1905. Talon se rakensi yhteistyössä porvarillisen Käsityöseuran kanssa vuoteen 1915 mennessä. Sisällissodan jälkeen yhdistyksen toiminta oli jonkin aikaa hyvinkin vilkasta, mutta 1930-luvun lama aiheutti jäsenmäärään laskua. Iltamatkin painuivat tappiollisiksi. 1920- tai 1930-luvulla taloa korjattiin, ja sitä varten omistajayhdistykset ottivat yhteisen 5 000 markan lainan, joka vuoteen 1935 mennessä oli kokonaan maksettu. Vuonna 1931 yhdistyksen jäsenluku oli noin 15. Talon vaiheista 1930-luvun jälkeen ei ole tietoa. ==Toimintaa työväentalolla== Vuonna 1926 kansanedustaja Olga Leinonen oli talolla puhumassa. Vuonna 1936 yhdistys taas järjesti arpajaisjuhlat, joiden osallistujamäärä oli yli 400, ja arvat myytiin loppuun. Juhlan ohjelmassa oli soittoa, puheita, laulua sekä iltama, jossa Kaukjärven työväenyhdistyksen näytelmäryhmä esitti näytelmän 5500 kuin viheltämällä. == Lähteet == Luokka:Työväentalot Luokka:Tammelan rakennukset ja rakennelmat
Turid Birkeland

Turid Birkeland (5. marraskuuta 1962 Haugesund – 24. joulukuuta 2015 Oslo) oli norjalainen työväenpuolueen poliitikko. Hän toimi Norjan kulttuuriministerinä 1996–1997. Vuosina 1989–1992 hän oli puolueensa nuorisojärjestön AUF:n puheenjohtaja. Birkeland työskenteli myös muun muassa televisiojuontajana sekä kirjoitti matkaoppaita. Birkeland kuoli vuonna 2015 myelofibroosin aiheuttamiin komplikaatioihin. ==Lähteet== ==Aiheesta muualla== * Turid Birkeland Norjan suurkäräjien verkkosivuilla Luokka:Norjan kulttuuriministerit Luokka:Norjalaisten poliittisten nuorisojärjestöjen puheenjohtajat Luokka:Norjalaiset kirjailijat Luokka:Norjalaiset televisiojuontajat Luokka:Vuonna 1962 syntyneet Luokka:Vuonna 2015 kuolleet
Melodi Grand Prix 2000

Melodi Grand Prix 2000 oli Norjassa järjestetty laulukilpailu, jossa valittiin Norjan edustaja vuoden 2000 Eurovision laulukilpailuun. Kymmenen kappaleen välinen kilpailu pidettiin 4. maaliskuuta Norjan yleisradioyhtiö NRK:n studiossa Oslossa. Kilpailussa voittajan valitsivat yhdessä puhelinäänestäjät, joilla oli 5/7 äänivallasta ja raati, jolla oli 2/7 äänivallasta. Kilpailu pidettiin kaksikierroksisena. Ensimmäisellä kierroksella Norjan viisi puhelinäänestysaluetta antoivat kukin kappaleille pisteitä Eurovision laulukilpailusta tutulla kaavalla 12-10-8-7-6-5-4-3-2-1 ja raati antoi pisteitä kaavalla 24-20-16-14-12-10-8-6-4-2. Ensimmäisen kierroksen kärkinelikko pääsi superfinaaliin, jossa kunkin Norjan puhelinäänestysalueen tulosten mukaan alue antoi kärkikolmikolle pisteitä kaavalla 12-10-8 ja raati antoi kolmelle kappaleelle pisteitä kaavalla 24-20-16. Kilpailun voitti yhtye Charmed kappaleella "My Heart Goes Boom". Tästä vuodesta alkaen Melodi Grand Prix'ssä ei enää käytetty orkesteria (tosin elävä orkesteri teki kertaluonteisen paluun vuonna 2015). ==Tulos== ===Ensimmäinen kierros=== Numero Artisti Kappale Lauluntekijä(t) Raatipisteet Puhelinäänestyspisteet Yht. Sija 1 Charmed "My Heart Goes Boom" Morten Henriksen, Tore Madsen 16 56 72 1 2 Sha-Boom "Let's Go All the Way" Dag Finn Strøm, Sigurd Røsnes, Ole Evenrud 2 5 7 10 3 Jorun Erdal "Another You" Per Øystein Sørensen, Kari Iveland 6 42 48 4 4 Marius Hoff "She's My Baby" Christian Ingebrigtsen 14 17 31 6 5 Arnold B Family "When I Am Looking" Thomas Børud, Arnold Børud 8 21 29 7 6 Wentzel "If" Hilde Heltberg, Kari Iveland 24 35 59 3 7 Astri "I Never Stopped Lovin' You" Jimmy James Ekgren, Sigurd Røsnes 4 25 29 7 8 Miriam Mercedes "Trying to Forget U" Anders Moberg 10 10 20 9 9 Kine "Wings of Love" Kenneth Eriksen, Willy Ludvigsen 20 27 47 5 10 Jan Werner Danielsen "One More Time" Are Sigvardsen 12 52 64 2 Alueelliset puhelinäänestyspisteet Numero Kappale Bergen Trondheim Kristiansand Tromssa Oslo Yht. 1 "My Heart Goes Boom" 12 12 10 12 10 56 2 "Let's Go All the Way" 1 1 1 1 1 5 3 "Another You" 10 8 8 8 8 42 4 "She's My Baby" 3 4 3 4 3 17 5 "When I Am Looking" 4 3 6 3 5 21 6 "If" 7 7 7 7 7 35 7 "I Never Stopped Lovin' You" 6 5 4 6 4 25 8 "Trying to Forget U" 2 2 2 2 2 10 9 "Wings of Love" 5 6 5 5 6 27 10 "One More Time" 8 10 12 10 12 52 ===Superfinaali=== Numero Artisti Kappale Raatipisteet Puhelinäänestyspisteet Yht. Sija Tromssa Trondheim Bergen Oslo Kristiansand 1 Charmed "My Heart Goes Boom" 24 12 12 12 12 12 84 1 2 Jorun Erdal "Another You" 0 4 3 Wentzel "If" 20 8 8 8 8 8 60 3 4 Jan Werner Danielsen "One More Time" 16 10 10 10 10 10 66 2 ==Lähteet== * * *http://natfinals.50webs.com/90s_00s/Norway2000.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 2000 Luokka:Melodi Grand Prix
Finsilva

Finsilva Oyj on vuonna 2005 perustettu suomalainen metsä- ja luontopääomayhtiö. Finsilva omistaa noin 130 000 hehtaaria suomalaista metsää ja on Suomen neljänneksi suurin yksityinen metsänomistaja. Finsilvan liikevaihto oli vuonna 2023 35,4 miljoonaa euroa. Yhtiön pääkonttori sijaitsee Tampereella. == Liiketoiminta == Finsilvan pääliiketoimintaa ovat metsätalous, uusiutuva energia ja kiinteistöjalostus. Yhtiö myös myy metsätiloja ja rantatontteja vapaa-ajan asumiseen. == Ympäristö ja vastuullisuus == Finsilvan kaikki metsät on sertifioitu sekä PEFC- että FSC-järjestelmien mukaan. Finsilvan alueilla on 36 yksityistä Metso- tai Helmi-luonnonsuojelukohdetta sekä 31 muuta luonnonsuojelulain mukaisia suojelualuetta, ja Finsilvan metsistä on metsätalouskäytön ulkopuolella yli 5 %. == Omistajat == Finsilvan omistavat Dasos Capitalin metsärahastot ja Metsärahasto II Ky (Ilmarinen). Erilaisia metsään ja metsäluonnon monimuotoisuuden suojeluun liittyviä sijoituksia hallinnoiva suomalainen Dasos Capital osti enemmistön Finsilvasta Metsä Groupin emoyhtiöltä Metsäliitto Osuuskunnalta ja Taaleritehtaalta vuonna 2015. Vuonna 2022 Metsäliitto Osuuskunta ja Finsilvaa omistanut MTK myivät loput Finsilva Oyj:n metsäomistuksensa Dasos Capitalille. == Lähteet == Luokka:Suomalaiset metsäteollisuusyhtiöt
Tuuli Lindeberg

Tuuli Lindeberg (s. 1977) on suomalainen sopraano. Hän opettaa laulumusiikkia Sibelius-Akatemiassa erikoisaloinaan barokki ja nykymusiikki. Lindeberg on uuden taidemusiikin tapahtuman Musica nova Helsinki taiteellinen johtaja vuosina 2023 ja 2025. Lindebergillä on pianistitaustaa ja hän on opiskellut pääaineenaan musiikin teoriaa. == Lähteet == == Aiheesta muualla == * Sipoon äänet: Tuuli Lindeberg. * Laulajaesittely. * Helsingin Sanomat. Luokka:Suomalaiset sopraanot Luokka:Vuonna 1977 syntyneet Luokka:Elävät henkilöt
Suomen purjehdusmaajoukkue

Suomen purjehdusmaajoukkue eli Sailing Team Finland on Suomen Purjehdus ja Veneilyn hallinnoima purjehdusjoukkue, joka edustaa Suomea olympialuokkien arvokilpailuissa. Vuosittain valittava joukkue koostuu olympiajeissa kilpailevista huippupurjehtijoista . Purjehdusmaajoukkueen suurimpiin saavutuksiin kuuluu yksitoista olympiamitalia, joista kaksi kultaisia. Nykyisin purjehduksen olympialuokat ovat 49er, 49erFX, Formula Kite, ILCA 6, ILCA 7, iQFoil ja Nacra 17 . == Lähteet == Purjehdus Luokka:Kilpapurjehdus
Mikaelin koulu

Mikaelin koulu on turkulainen peruskoulu, joka toimii kolmessa paikassa, keskustassa (Koulukatu 8, luokat 1–6), Runosmäessä (Varusmestarintie 19, luokat 7–9) ja Mäntymäessä (Luolavuorentie 1 A), jossa toimii kaksi yksikköä, Urheilupuiston yksikkö (luokat 1–9) ja JOPO (luokat 7–9). Koulun rehtorina toimii tällä hetkellä Jari Malin. Vuonna 2023 koulua kävi 201 oppilasta. == Katoavaa kouluperinnettä == Mikaelin koulu on erityiskoulu, tai kuten ennen sanottiin "tarkkis". Se on yhä harvinaisemmaksi käyvä instituutio suomalaisessa peruskoulussa. Osa koulun oppilaista käy koko peruskoulunsa siellä, osa siirtyy Mikaelin kouluun aloitettuaan ensin yleisopetuksessa. Tavallista on, että oppilas siirtyy Mikaeliin joko ensimmäisellä tai toisella luokalla. == Yksiköt == === Koulukadun yksikkö === Koulukadun yksikkö sijaitsee VII kaupunginosassa keskustassa. Se on ala-aste ja jakoi aikaisemmin rakennuksen Snellmanin koulun kanssa, joka sittemmin lakkautettiin, jolloin Mikaelin koulu otti käyttöön koko rakennuksen. === Lyseon yksikkö === Lyseon yksikkö sijaitsee Runosmäessä. Se on yläaste. Yksikkö käytti vieressä olleen Turun Lyseon tiloja puutöihin, kotitalouteen ja ruokailuun ennen kuin rakennus suljettiin ja purettiin. Kuitenkin uuden rakennuksen valmistuessa Lyseon yksikkö saa sieltä omat tilat. === Mäntymäki === Mäntymäessä sijaitsee kaksi eri yksikköä, jotka jakavat saman rakennuksen. ==== Urheilupuiston yksikkö ==== Urheilupuiston yksikössä on luokat 1–9, jotka on jaettu neljään eri ryhmään: 1–6A, 1–6B, 7–9C ja 7–9D. ==== JOPO ==== JOPO:n yksikkö on yläaste, jonka luokat on jaettu kolmeen eri ryhmään: 7–9A, 7–9B ja 7–9C. == Oppilasmäärä vuosittain == Mikaelin koulussa on ollut oppilaita vuodesta 2000 lähtien 180–300. Vuosi Oppilasmäärä 2000 234 2001 255 2002 288 2003 300 2004 294 2005 294 2006 300 2007 297 2008 240 2009 222 2010 201 2011 198 2012 201 2013 201 2014 195 2015 180 2016 192 2017 198 2018 198 2019 204 2020 219 2021 216 2022 210 2023 201 2024 ? == Lähteet == Luokka:Turun peruskoulut Luokka:Turun rakennukset ja rakennelmat
Stumble Guys

Stumble Guys on suomalaisen Kitka Gamesin kehittämä battle royale -tyyppinen mobiilipeli. Se julkaistiin Google Playssa 24. syyskuuta 2020, App Storessa 12. helmikuuta 2021 ja Steamissa 7. lokakuuta 2021. Peli muistuttaa hyvin paljon Fall Guysia. Nykyään Stumble Guysin omistaa yhdysvaltalainen Scopely. Pelin kehittänyt Kitka Games palkittiin The Finnish Game Awards -gaalassa vuoden 2021 tulokkaana. Syyskuussa 2022 yhdysvaltalainen Scopely hankki pelin Kitka Gamesilta. Stumble Guysilla on noin 200 miljoonaa latauskertaa. Peli on saatavilla Androidille, iOS:lle ja Windowsille. Heinäkuussa 2023 kerrottiin, että peli on tulossa myös Xbox Series X/S:lle ja Xbox Onelle. Peli on tehnyt yhteistyötä MrBeast nimisen YouTubettajan kanssa. == Pelaaminen == Stumble Guys on hyvin samanlainen kuin Fall Guys. Erona Fall Guysiin on kuitenkin se, että pelissä 32 pelaajaa kilpailevat keskenään ja Fall Guysissa pelaajien määrä on 40. Ensimmäiseltä kierrokselta toiselle pääsee 16 pelaajaa, toisella 8 pelaajaa ja viimeisellä kierroksella finaalin voittanut pelaaja voittaa pelin. Toisena erona Fall Guysiin on myös se, että pelissä pelataan erilaisilla "skineillä", joita saa esimerkiksi onnenpyörää pyörittämällä. Skinejä on eri harvinaisuuksia: common, uncommon, rare, epic, legendary, mythic ja special. Pelissä voi myös ostaa "gemejä" ja Stumble Token -nimistä valuuttaa, joilla voi ostaa pyöräytyksiä onnenpyörässä. == Lähteet == == Aiheesta muualla == *Pelin verkkosivut Luokka:Mobiilipelit Luokka:Suomessa kehitetyt videopelit Luokka:Vuoden 2021 videopelit
Melodi Grand Prix 1999

Melodi Grand Prix 1999 oli Norjassa järjestetty laulukilpailu, jossa valittiin Norjan edustaja vuoden 1999 Eurovision laulukilpailuun. Kahdeksan kappaleen välinen kilpailu pidettiin 27. helmikuuta Norjan yleisradioyhtiö NRK:n studiossa Oslossa. Kilpailussa voittajan valitsivat yhdessä puhelinäänestäjät, joilla oli 5/7 äänivallasta ja raati, jolla oli 2/7 äänivallasta. Puhelinäänestyksessä Norja oli jaettu viiteen alueeseen, joista kunkin puhelinäänestyksen kärkikuusikko sai pisteitä kaavalla 10-7-5-3-2-1. Raati taas pisteytti kärkikuusikkonsa kaavalla 20-14-10-6-4-2. Kilpailun voitti Stig van Eijk kappaleella " Living My Life Without You". ==Tulos== Numero Artisti Kappale Lauluntekijä(t) Raatipisteet Puhelinäänestyspisteet Yht. Sija 1 Ingvild, Dag Arnold & Håvard Gryting "I'll Be Your Friend" Håvard Gryting, Anders Moberg, Ingvild Gryting 0 14 14 6 2 Mette Hartmann "The Night Before the Morning After" Stein Berge Svendsen, Jan Vincents Johannessen 14 3 17 5 3 Dag Brandth "Untold" Dag Brandth 6 1 7 8 4 Stephen Ackles "Lost Again" Kyrre Mosleth, Stephen Ackles, Kyrre Mosleth 10 9 19 4 5 Midnight Sons "Stay" Lars Aass, Bottolf Lødemel 4 31 35 2 6 Tor Endresen "Lover" Tor Endresen, Kyrre Fritzner, Tore Madsen 2 26 28 3 7 Toril Moe "You Used to Be Mine" Freddy Dahl, Anita Skorgan 0 14 14 6 8 Stig van Eijk "Living My Life Without You" Stig van Eijk, Mikkel Storleer Eriksen 20 42 62 1 Alueelliset puhelinäänestyspisteet Numero Kappale Tromssa Trondheim Bergen Kristiansand Oslo Yht. 1 "I'll Be Your Friend" 3 1 5 5 14 2 "The Night Before the Morning After" 1 1 1 3 3 "Untold" 1 1 4 "Lost Again" 2 3 2 2 9 5 "Stay" 5 7 5 7 7 31 6 "Lover" 10 3 7 3 3 26 7 "You Used to Be Mine" 7 5 2 14 8 "Living My Life Without You" 2 10 10 10 10 42 ==Lähteet== * * *http://natfinals.50webs.com/90s_00s/Norway1999.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1999 Luokka:Melodi Grand Prix
Anas Seko

Anas Seko (s. 23. marraskuuta 1996 Benin) on beniniläinen ympäristöaktivisti. Hän on Beninin "Ekologinen paine" -liikkeen ja "Syntymäpäiväni, kotimaani" -konseptin edelläkävijä. Hänen sitoutumisensa taisteluun ympäristönsuojelun puolesta toi hänelle palkintoja. == Elämäkerta == === Lapsuus ja opinnot === Anas Seko syntyi 23. marraskuuta 1996 Beninissä. Ylioppilastutkinnon jälkeen vuonna 2015 hän opiskeli sosiologiaa Abomey Calavin yliopistossa. === Yhteiskunnallinen osallistuminen === Anas Seko on useiden yhdistysten jäsen ja Excellence For Africa -yhdistyksen toiminnanjohtaja. Se on sitoutunut ympäristön pilaantumisen torjuntaan, ja johtaa monia toimia tähän suuntaan ja sen taistelut vaikuttavat kaikkiin yhteiskunnan sosiaalisiin kerrostumiin. > "Ympäristön suojelu ei ole henkilökohtaista taipumusta tai makuasia, se on > elinvoimakysymys, joka koskee ehdottomasti kaikkia. Olitpa muurari, lääkäri > tai entisöijä, sinun on suojeltava ympäristöä, koska ilman kasveja, eläimiä, > luonnonympäristöä ei ole elämää maan päällä, eikä ole ihmiselämää." Anas > Seko Anas Seko järjestää säännöllisesti tapahtumia yhteistä jätekeräystä varten. Hän on myös useiden strategioiden ja ympäristöviestintäkampanjoiden aloitteentekijä, joilla lisätään väestön, erityisesti nuorten tietoisuutta vihreistä teemoista. Näitä ovat terveyskampanja "kaikki takeissa", maaseudulla "Tuoreena oleminen tarkoittaa myös ympäristön suojelemista". Myös marraskuussa 2021 hänen syntymäpäiväänään hän noudatti konseptia ”Syntymäpäiväni on kotimaani", jonka alullepanija hän on. Silloin Anas Seko järjesti tapahtuman "Nique pas ta Mer", jossa hän mobilisoi nuoria meren saastumista vastaan. Anas Seko on myös valokuvaaja. Hän käyttää kuviaan sosiaalisten verkostojen kampanjoidensa keskipisteeseen järkyttääkseen ja vakuuttaakseen väestöä mobilisoitumaan luonnon kärsimystä vastaan . Sossoukpe Ghislain ja Gueli Ulrich dokumentoivat Anas Sekon ja hänen yhteistyökumppaneidensa toimintaa elokuvassa nimeltä SOS laituri, joka oli ehdolla vuonna 2021 festivaalin toisessa editiossa. Elokuva Terveyttä kaikille oli WHO :n järjestämässä kilpailussa kategoriassa "Parempi terveys ja hyvinvointi”. == Kunnianosoitukset == * Ympäristöaktivistien erikoispalkinto, 2020 * Eco- kansalinen -palkinto Ecolo Awardsissa, 2021 == Viitteet == == Aiheesta muualla == * Anas Seko has committed himself to creating a cleaner environment & once clean, he wants it to stay that way * Beninese activist Anas Seko on a mission to raise awareness about waste disposal, YouTube * Bénin : Anas Seko, un activiste au service de l’écologie, YouTube/TVMonde5 Luokka:Ympäristönsuojelijat Luokka:Kansalaisaktivistit Luokka:Beniniläiset henkilöt Luokka:Vuonna 1996 syntyneet Luokka:Elävät henkilöt
Sepänkylän ohikulkutie

Sepänkylän ohikulkutie on noin yhdeksän kilometriä pitkä tie, joka kulkee Vaasan Kotirannasta Mustasaaren Stormosseniin. Tie on osana nykyistä valtatietä 8. Sepänkylän ohikulkutie alkaa Vaasan Kotirannasta, missä valtatie 8 yhtyy Vaasan yhdystieltä tiehen eritasoliittymässä. Ennen eritasoliittymää tie kulkee Sepänkyläntienä Vaasan keskustan Vaasanpuistikolle asti. Tie kulkee Vaasasta poispäin Kokkolaa kohti ja ohittaa Mustasaaressa Sepänkylän taajaman sen pohjoispuolelta. Mustasaaren Stormossenissa tie päättyy ja muuttuu kaksikaistaiseksi. Tien päätepisteessä tie sulautuu valtatien 8 linjaukseen, mikä oli olemassa ennen Sepänkylän ohikulkutien rakentamista. Vanhalla tielinjauksella valtatie 8 jatkuu vielä lyhyen matkan keskikaiteellisena kaksikaistaisena tienä. Tien osoitenimi on koko matkalla Kokkolantie. Tiellä on yhteensä neljä eritasoliittymää: ensimmäinen Otsontien kohdalla, toinen välitien kohdalla, kolmas Karperöntien kohdalla (yhdystie 7251) ja neljäs Stormossenin kohdalla. Vuonna 2021 tien liikennemäärät vaihtelivat 9000–13500 ajoneuvon välillä vuorokautta kohden. Vilkkainta tiellä oli Kotirannan kohdalla. == Historia == Alun perin valtatie 8 kulki keskeisesti Sepänkylän taajamassa, missä liikennemäärät olivat tien kuntoon nähden suuret. Liikennevirasto (nyk. Väylävirasto) laati tiesuunnitelman uuden tien rakentamisesta, mikä ohittaisi Sepänkylän taajaman. Tien tavoitteena oli sujuvoittaa liikennettä ja lisätä liikenneturvallisuutta sekä ohjata raskas liikenne pois vanhalta Kokkolantieltä (nyk. Mustasaarentie). Uuden Sepänkylän ohikulkutien rakentaminen aloitettiin syyskuussa 2011, ja valmistui marraskuussa 2014. Tielle myönnettiin aluksi rahoitusta 55 miljoonaa euroa, mutta lopullisiksi kustannuksiksi tekeytyi yhteensä noin 57 miljoonaa euroa. Tien rakennuttajana toimi Skanska. == Lähteet == Luokka: Vaasan liikenne Luokka: Mustasaaren liikenne Luokka:Valtatie 8
MGP

MGP voi tarkoittaa seuraavia asioita: *Melodi Grand Prix, Norjassa järjestettävä laulukilpailu, jossa valitaan Norjan edustaja Eurovision laulukilpailuun *Dansk Melodi Grand Prix, Tanskassa järjestettävä laulukilpailu, jossa valitaan Tanskan edustaja Eurovision laulukilpailuun *MGP Nordic, laulukilpailu 8–15-vuotiaille lapsille *Malesian Grand Prix, Malesiassa järjestetty Formula 1 -sarjan osakilpailu *Perun laivasto () *Mathematics Genealogy Project, tietokanta matemaatikkojen väitöskirjatyön ohjaajien kautta muodostetulle sukupuulle
Napero

Napero (espanjaksi Pocoyó tyyliteltynä POCOYO) on espanjalainen tietokoneanimoitu lastenohjelma, jonka ovat luoneet Guillermo García Carsí, Colman López, Luis Gallego ja David Cantolla. == Sarjan hahmoja == Listassa on vain osa sarjan hahmoista. * Napero on pieni poika, joka rakastaa oivaltaa asioita leikin avulla. Hän ei tiedä aina mikä asia tai esine on tai mitä sillä tehdään. Kun Napero esimerkiksi löytää sateenvarjon ja ei tiedä mikä se on, kertoja kysyy: ”Osaako joku teistä kertoa Naperolle mikä tuo on?” * Ankka (espanjaksi Pato) on keltainen ankka, jolla on vihreä hattu ja pitkä nokka. Hän pitää kukkien ja kasvien kastelusta. Hänen nokkansa pystyy kääntymään 360 astetta. Hän on hyvin kärsimätön, ja kun Ankka saa raivokohtauksen, hän alkaa kaakattaa, pomppia ja hänen nokkansa pyörii. Ankan nokka liikkuu usein tunnetilan mukaan. == Lähteet == Luokka:Lastenohjelmat Luokka:Espanjalaiset televisiosarjat Luokka:Brittiläiset animaatiosarjat
Tucker Carlson Tonight

Tucker Carlson Tonight on yhdysvaltalainen ajankohtais- ja keskusteluohjelma, jota juontaa Tucker Carlson. Sitä on esitetty Fox News -kanavalla marraskuusta 2016 lähtien. Ohjelma kuvataan studiossa Washington DC:ssä, ja se esitetään joka arki-ilta kello kahdeksalta Yhdysvaltain itäistä aikaa. Tucker Carlson Tonight on Yhdysvaltain katsotuin kaapelitelevisiossa näytettävä ajankohtaisohjelma. Vuonna 2020 sillä oli keskimäärin 4,33 miljoonaa katsojaa joka ilta. Carlsonin ollessa estynyt ohjelmaa juontavat myös Will Cain, Sean Duffy, Tulsi Gabbard ja Brian Kilmeade. Ohjelmassa Carlson käsittelee ajankohtaisia tapahtumia konservatiivisesta näkokulmasta ja keskustelee vieraiden kanssa. Carlson kritisoi ohjelmassa usein demokraattista puoluetta ja erityisesti Joe Bidenin hallitusta. == Lähteet == == Aiheesta muualla == * Luettelo ohjelman jaksoista IMDb:ssä. Luokka:2010-luvun yhdysvaltalaiset keskusteluohjelmat Luokka:2020-luvun yhdysvaltalaiset keskusteluohjelmat Luokka:Foxin televisio-ohjelmat
Dakodonou

Dakodonou oli Dahomeyn toinen kuningas. Hän hallitsi vuosina 1620–1645. Dakodonou kuvataan usein brutaaliksi ja väkivaltaiseksi. Hänen symbolinsa olivat indigoastia, joka viittaa indigonkasvattajaan nimeltä Danou, jonka ruumista hän kieritteli ympäriinsä indigoastiassa, ja jonka nimen hän liitti omaansa. Dakodonoun symbolissa on myös tuluslaatikko ja sotanuija. Ennen kuolemaansa hän nimitti Aho Houébadjan seuraajakseen. == Syntytarina == Dakonouhun liitetään Dahomeyn hallitsevan dynastian syntytarina. Alladan kuningaskunnan kaksi veljestä taistelivat kuninkuudesta 1600-luvun alussa. Huegbon kaupungissa prinssit sopivat, että toinen jatkaisi matkaansa etelään Porto-Novon seuduille ja toinen, Dogbari menisi etsimään onneaan Abomeyn tasangoilta pohjoisesta. Oleskeltuaan jonkin aikaa Canan lähettyvillä Dogbarin poika Dakondonou sai luvan aluetta halitsevalta Guedevilta asettua asumaan Huaween. Dakodonu pyysi myöhemmin lisämaita Abomeysta, lähellä paikallisen johtajan Danin maita. Tällöin Dan kysyi: > "Enkö ole antanut sinulle niin paljon maata, mutta sinä pyydät vain enemmän. > Täytyykö minun avata vatsani sinulle, jotta voisit rakentaa talosi sen > päälle?" Dakodonu vastasi seivästämällä Danin kpatis -keihäällä. Sitten hän rakensi palatsinsa kuolleen kuninkaan sisälmysten päälle. Kuningas julisti sitten, että hänen kuningaskuntansa tulisi aina lepäämään Danin vatsassa. Tästä juontuu Dahomeyn foninkielinen nimi (Dan, eli uhri, xo = vatsa, me = sisällä) "Danin vatsassa". == Katso myös == * Dahomeyn kuningaskunta == Lähteet == Luokka:Afrikan entiset monarkiat Luokka:Beninin historia Luokka:Syntymävuosi puuttuu Luokka:Kuolinvuosi puuttuu
Guelmim-Oued Noun

Guelmim-Oued Noun () on yksi Marokon 12 alueesta. Guelmim-Oued Nounin alueella oli asukkaita vuonna 2014 noin 434 000\. Alueen pääkaupunki on Guelmim. Se koostuu neljästä provinssista: Assa-Zag, Guelmim, Sidi Ifni ja Tan-Tan. Alueen kaakkoisosa, osa Assa-Zagin provinssista, kuuluu kiistanalaiseen Länsi- Saharaan. Guelmim-Oued Noun ulottuu aavikolta Atlantin rannikolle. Siellä on vuoristoja ja keitaita. Alueen arkeologiset löydöt, kuten kalliopiirrokset, kertovat asutuksesta vuosituhansien aikana. Historiallinen kauppareitti Marokosta Timbuktuun on kulkenut tätä kautta. Keitaiden muodostama ketju Tighmertissä on ehdolla Unescon maailmanperintölistalle. Guelmimissa järjestetään viikoittain Marokon suurimmat kamelimarkkinat. ==Lähteet== == Aiheesta muualla == Luokka:Marokon alueet
Houégbadja

Aho Houégbadja oli Dahomeyn kolmas kuningas, joka tunnetaan myös nimellä Wegbaja. Hän hallitsi edeltäjänsä Dakodonoun kuoltua vuodesta 1645 vuoteen 1685 asti. Houégbadja perusti varsinaisen Abomeyn poliittisen auktoriteetin ja rajat nimeämällä kaupungin pääkaupungikseen. Hän rakensi palatsinsa, jonka nimi oli Agbome, joka tarkoittaa "muurien suojassa" lähelle Guédévia, alueelle joka on muutaman kilometrin päässä Bohiconista luoteeseen. Alueesta tuli poliittisen vallan keskus. Houégbadja perusti myöhemmin Dahomeyn kuningaskunnalle ominaisen poliittisen kulttuurin, jossa hallintoa leimasi autokratia. == Katso myös == * Dahomeyn kuningaskunta == Lähteet == Luokka:Afrikan entiset monarkiat Luokka:Beninin historia Luokka:Syntymävuosi puuttuu Luokka:Kuolinvuosi puuttuu
Oriental

Oriental tai L’Oriental () on yksi Marokon 12 alueesta. Orientalin alueella oli asukkaita vuonna 2014 noin 2,3 miljoonaa. Alueen pääkaupunki on Oujda. Oriental sijaitsee Marokon koillisosassa Välimeren rannalla. ==Lähteet== == Aiheesta muualla == Luokka:Marokon alueet